ddrg/super_eurlex huggingface dataset:
2001/347/EY: Neuvoston päätös, tehty 24 päivänä huhtikuuta 2001, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2002 asti



Virallinen lehti nro L 123 , 04/05/2001 s. 0024 - 0024



Neuvoston päätös, tehty 24 päivänä huhtikuuta 2001, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2002 asti (2001/347/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo seuraavaa: (1) Espanjan kuningaskunnan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 14 päivänä elokuuta 1979 allekirjoitettu sopimus tuli voimaan 8 päivänä maaliskuuta 1982 ensin kymmenen vuoden ajaksi. Sopimus on tämän jälkeen voimassa määräämättömän ajan, jollei sitä sanota irti siitä ilmoittamalla kaksitoista kuukautta etukäteen. (2) Liittymisasiakirjan 167 artiklan 2 kohdassa määrätään, että Espanjan kuningaskunnan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. (3) Saman asiakirjan 167 artiklan 3 kohdan mukaisesti neuvosto tekee ennen Espanjan kuningaskunnan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 7 päivään maaliskuuta 2001 asti(1). (4) Asianomaisten yhteisön alusten kalastustoiminnan keskeytymisen välttämiseksi olisi Espanjan kuningaskunnalle annettava lupa jatkaa mainitun sopimuksen voimassaoloa 7 päivään maaliskuuta 2002 asti, ON TEHNYT TÄMÄN PÄÄTÖKSEN: 1 artikla Annetaan Espanjan kuningaskunnalle lupa jatkaa 7 päivään maaliskuuta 2002 asti keskinäisiä kalastussuhteita Etelä-Afrikan tasavallan kanssa koskevaa, 8 päivänä maaliskuuta 1982 voimaan tullutta sopimusta. 2 artikla Tämä päätös on osoitettu Espanjan kuningaskunnalle. Tehty Luxemburgissa 24 päivänä huhtikuuta 2001. Neuvoston puolesta Puheenjohtaja M. Winberg (1) EYVL L 285, 10.11.2000, s. 18.
2001/348/EY: Komission päätös, tehty 23 päivänä huhtikuuta 2001, naudanliha-alan erityistoimenpiteiden toteuttamisesta Itävallassa asetuksen (EY) N:o 2777/2000 mukaisesti (tiedoksiannettu numerolla K(2001) 1109)



Virallinen lehti nro L 123 , 04/05/2001 s. 0025 - 0025



Komission päätös, tehty 23 päivänä huhtikuuta 2001, naudanliha-alan erityistoimenpiteiden toteuttamisesta Itävallassa asetuksen (EY) N:o 2777/2000 mukaisesti (tiedoksiannettu numerolla K(2001) 1109) (Ainoastaan saksankielinen teksti on todistusvoimainen) (2001/348/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 38 artiklan 2 kohdan, sekä katsoo seuraavaa: (1) Poikkeuksellisista tukitoimenpiteistä naudanliha-alalla 18 päivänä joulukuuta 2000 annetun komission asetuksen (EY) N:o 2777/2000(2), sellaisena kuin se on muutettuna asetuksella (EY) N:o 111/2001(3), 3 artiklan 4 kohdassa säädetään, että jäsenvaltio voi saada luvan lopettaa kyseessä olevan ostojärjestelmän soveltamisen, jos se voi todistaa, että sillä on riittävä kapasiteetti kaikkien yli 30 kuukautta vanhojen tavanomaiseen teurastuotantoon kuuluvien eläinten testaamiseksi BSE:n varalta. Itävalta on esittänyt komissiolle tällaiset todisteet, ja näin ollen kyseisen jäsenvaltion pyynnöstä sille olisi annettava lupa lopettaa järjestelmän soveltaminen. (2) Tässä päätöksessä säädetyt toimenpiteet ovat naudanliha-alan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Itävalta saa lopettaa asetuksessa (EY) N:o 2777/2000 säädetyn ostojärjestelmän soveltamisen. 2 artikla Tämä päätös on osoitettu Itävallan tasavallalle. Tehty Brysselissä 23 päivänä huhtikuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 321, 19.12.2000, s. 47. (3) EYVL L 19, 20.1.2001, s. 11.
2001/346/EY: Neuvoston päätös, tehty 24 päivänä huhtikuuta 2001, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2002 asti



Virallinen lehti nro L 123 , 04/05/2001 s. 0023 - 0023



Neuvoston päätös, tehty 24 päivänä huhtikuuta 2001, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2002 asti (2001/346/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 354 artiklan 3 kohdan, ottaa huomioon komission ehdotuksen, sekä katsoo seuraavaa: (1) Portugalin tasavallan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 9 päivänä huhtikuuta 1979 allekirjoitettu sopimus tuli voimaan samana päivänä ensin kymmenen vuoden ajaksi. Sopimus on tämän jälkeen voimassa määräämättömän ajan, jollei sitä sanota irti ilmoittamalla siitä kaksitoista kuukautta etukäteen. (2) Liittymisasiakirjan 354 artiklan 2 kohdassa määrätään, että Portugalin tasavallan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. (3) Saman asiakirjan 354 artiklan 3 kohdan mukaisesti neuvosto tekee ennen Portugalin tasavallan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 9 päivään huhtikuuta 2001 asti(1). (4) Asianomaisten yhteisön alusten kalastustoiminnan keskeytymisen välttämiseksi olisi Portugalin tasavallalle annettava lupa jatkaa mainitun sopimuksen voimassaoloa 9 päivään huhtikuuta 2002 asti, ON TEHNYT TÄMÄN PÄÄTÖKSEN: 1 artikla Annetaan Portugalin tasavallalle lupa jatkaa 9 päivään huhtikuuta 2002 asti keskinäisiä kalastussuhteita Etelä-Afrikan tasavallan kanssa koskevaa, 9 päivänä huhtikuuta 1979 voimaan tullutta sopimusta. 2 artikla Tämä päätös on osoitettu Portugalin tasavallalle. Tehty Luxemburgissa 24 päivänä huhtikuuta 2001. Neuvoston puolesta Puheenjohtaja M. Winberg (1) EYVL L 285, 10.11.2000, s. 19.
2001/266/EY: Neuvoston päätös, tehty 19 päivänä maaliskuuta 2001, tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Unkarin tasavallan välisen sopimuksen tekemisestä (ETA:n kannalta merkityksellinen teksti)



Virallinen lehti nro L 108 , 18/04/2001 s. 0027 - 0027



Neuvoston päätös, tehty 19 päivänä maaliskuuta 2001, tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Unkarin tasavallan välisen sopimuksen tekemisestä (ETA:n kannalta merkityksellinen teksti) (2001/266/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 71 ja 93 artiklan yhdessä 300 artiklan 3 kohdan toisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Euroopan yhteisön ja Unkarin tasavallan sopimuksen tekeminen tietyistä maanteiden tavaraliikenteen ehdoista ja yhdistettyjen kuljetusten edistämisestä, jäljempänä "sopimus", on tarkoituksenmukainen tapa kehittää sopimuspuolten suhteita liikenneasioissa. (2) Sopimuksen tekeminen edistää sisämarkkinoiden moitteetonta toimintaa, sillä se helpottaa Kreikan ja muiden jäsenvaltioiden välisen yhteisön sisäisen liikenteen kulkua Unkarin kautta, ja näin yhteisön sisäistä kauppaa voidaan harjoittaa laajasti ottaen mahdollisimman vähäisin julkisin kustannuksin ja saada siihen vaikuttavat hallinnolliset ja tekniset rajoitukset mahdollisimman pieniksi. (3) Sopimuksen tekeminen edistää yhdistettyjä kuljetuksia niin, että ympäristönsuojelulliset näkökohdat otetaan huomioon. (4) Sopimus olisi hyväksyttävä yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Unkarin tasavallan sopimus tietyistä maanteiden tavaraliikenteen ehdoista ja yhdistettyjen kuljetusten edistämisestä. Sopimuksen teksti on tämän päätöksen liitteenä. 2 artikla Neuvoston puheenjohtaja antaa sopimuksen 19 artiklassa tarkoitetun ilmoituksen(3). 3 artikla Sopimuksen 13 artiklalla perustetussa yhteisön ja Unkarin liikennekomiteassa, jäljempänä "komitea", yhteisöä edustaa komissio, jota avustavat neuvoston jäsenten edustajat. Neuvosto vahvistaa komiteassa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksinkertaisella enemmistöllä, jos päätös, jonka komitea aikoo tehdä, koskee tämän komitean työjärjestystä. Komitean päätökset julkaistaan Euroopan yhteisöjen virallisessa lehdessä. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 19 päivänä maaliskuuta 2001. Neuvoston puolesta Puheenjohtaja M. Winberg (1) EYVL C 89 E, 28.3.2000, s. 36. (2) Lausunto annettu 25.10.2000 (ei virallisessa lehdessä). (3) Neuvoston pääsihteeristö julkaisee sopimuksen voimaantulopäivämäärän Euroopan yhteisöjen virallisessa lehdessä.
2001/265/EY: Neuvoston päätös, tehty 19 päivänä maaliskuuta 2001, tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Bulgarian tasavallan välisen sopimuksen tekemisestä (ETA:n kannalta merkityksellinen teksti)



Virallinen lehti nro L 108 , 18/04/2001 s. 0004 - 0005



Neuvoston päätös, tehty 19 päivänä maaliskuuta 2001, tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan Euroopan yhteisön ja Bulgarian tasavallan välisen sopimuksen tekemisestä (ETA:n kannalta merkityksellinen teksti) (2001/265/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 71 ja 93 artiklan yhdessä 300 artiklan 3 kohdan toisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Tiettyjä maanteiden tavaraliikenteen ehtoja ja yhdistettyjen kuljetusten edistämistä koskevan sopimuksen, jäljempänä "sopimus", tekeminen Euroopan yhteisön ja Bulgarian tasavallan välillä on tarkoituksenmukainen tapa kehittää sopimuspuolten suhteita liikenneasioissa. (2) Sopimuksen tekeminen edistää sisämarkkinoiden moitteetonta toimintaa, sillä se helpottaa Kreikan ja muiden jäsenvaltioiden välisen yhteisön sisäisen liikenteen kulkua Bulgarian kautta, minkä ansiosta voidaan yhteisön sisäistä kauppaa harjoittaa laajasti ottaen mahdollisimman vähäisin julkisin kustannuksin ja saada siihen vaikuttavat hallinnolliset ja tekniset rajoitukset mahdollisimman pieniksi. (3) Sopimuksen tekeminen edistää yhdistettyjä kuljetuksia niin, että ympäristönsuojelulliset näkökohdat otetaan huomioon. (4) Sopimus olisi hyväksyttävä yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Bulgarian tasavallan välinen sopimus tietyistä maanteiden tavaraliikenteen ehdoista ja yhdistettyjen kuljetusten edistämisestä. Sopimusteksi on tämän päätöksen liitteenä. 2 artikla Neuvoston puheenjohtaja antaa sopimuksen 19 artiklassa tarkoitetun ilmoituksen. 3 artikla Sopimuksen 13 artiklalla perustetussa yhteisön ja Bulgarian liikennekomiteassa, jäljempänä "komitea", yhteisöä edustaa komissio, jota avustavat neuvoston jäsenten edustajat. Neuvosto vahvistaa komiteassa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksinkertaisella enemmistöllä, jos päätös, jonka komitea aikoo tehdä, koskee tämän komitean työjärjestystä. Komitean päätökset julkaistaan Euroopan yhteisöjen virallisessa lehdessä. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 19 päivänä maaliskuuta 2001. Neuvoston puolesta Puheenjohtaja M. Winberg (1) EYVL C 89 E, 28.3.2000, s. 52. (2) Lausunto annettu 25.10.2000 (ei virallisessa lehdessä).
2001/328/YUTP: Neuvoston päätös, tehty 24 päivänä huhtikuuta 2001, Euroopan unionin erityistoimesta miinanraivausavun alalla tehdyn päätöksen 98/627/YUTP täydentämisestä



Virallinen lehti nro L 116 , 26/04/2001 s. 0001 - 0001



Neuvoston päätös, tehty 24 päivänä huhtikuuta 2001, Euroopan unionin erityistoimesta miinanraivausavun alalla tehdyn päätöksen 98/627/YUTP täydentämisestä (2001/328/YUTP) EUROOPAN UNIONIN NEUVOSTO, joka ottaa huomioon 1 päivänä lokakuuta 1996 jalkaväkimiinoista hyväksytyn neuvoston yhteisen toiminnan 96/588/YUTP(1) ja erityisesti sen 8 artiklan yhdessä Euroopan unionista tehdyn sopimuksen 23 artiklan 2 kohdan kanssa, sekä katsoo seuraavaa; (1) Neuvosto on päätöksessä 98/627/YUTP(2) päättänyt, että Euroopan unionin olisi aloitettava unionin erityistoimi miinanraivausavun alalla. (2) Päätöksellä 98/628/YUTP(3) neuvosto pyysi Länsi-Euroopan unionia (WEU) toteuttamaan kyseisen toimen. (3) Operaation päätämistä silmällä pitäen voidaan sille osoitetun rahoituksen jatkamisen ansiosta Kroatiassa vuonna 2001 toteutettavia miinanraivausoperaatioita tukea ja saada aikaa sen toiminnan asteittaiseksi vähentämiseksi samalla kun saatetaan päätökseen sen meneillään olevat ohjelmat ja hankkeet. (4) Näin ollen on tarpeen myöntää lisärahoitusta päätöksen 98/627/YUTP täytäntöönpanon jatkamiseksi marraskuuhun 2001 saakka, jolloin operaatio olisi päätettävä, ON PÄÄTTÄNYT SEURAAVAA: 1 artikla 1. Rahoitusohje päätöksen 98/627/YUTP täytäntöönpanosta aiheutuvien toimintamenojen kattamiseksi on 111782 euroa vuodelle 2001. 2. Tämä määrä lisätään päätöksessä 98/627/YUTP, sellaisena kuin se on täydennettynä päätöksellä 2000/231/YUTP(4), säädettyyn määrään. 2 artikla Tämä päätös annetaan tiedoksi WEU:lle Euroopan unionin asiakirjojen toimittamisesta WEU:lle 14 päivänä toukukuuta 1996 annettujen neuvoston päätelmien mukaisesti. 3 artikla Tämä päätös tulee voimaan päivänä, jona se tehdään. Sen voimassaolo päättyy 30 päivänä marraskuuta 2001. 4 artikla Tämä päätös julkaistaan virallisessa lehdessä. Tehty Luxemburgissa 24 päivänä huhtikuuta 2001. Neuvoston puolesta Puheenjohtaja M. Winberg (1) EYVL L 260, 12.10.1996, s. 1. (2) EYVL L 300, 11.11.1998, s. 1. (3) EYVL L 300, 11.11.1998, s. 2. (4) EYVL L 73, 22.3.2000, s. 2.
2001/326/EY: Komission päätös, tehty 24 päivänä huhtikuuta 2001, direktiivin 85/511/ETY 13 artiklan mukaisista suu- ja sorkkataudin torjunta- ja hävittämisedellytyksistä Yhdistyneessä kuningaskunnassa tehdyn päätöksen 2001/257/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 1148)



Virallinen lehti nro L 115 , 25/04/2001 s. 0011 - 0011



Komission päätös, tehty 24 päivänä huhtikuuta 2001, direktiivin 85/511/ETY 13 artiklan mukaisista suu- ja sorkkataudin torjunta- ja hävittämisedellytyksistä Yhdistyneessä kuningaskunnassa tehdyn päätöksen 2001/257/EY muuttamisesta (tiedoksiannettu numerolla K(2001) 1148) (ETA:n kannalta merkityksellinen teksti) (2001/326/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan 3 kohdan, sekä katsoo seuraavaa: (1) Yhdistyneen kuningaskunnan toimivaltaiset viranomaiset ovat esittäneet komissiolle ohjelman, jossa otetaan käyttöön tietyin selvästi määritellyin edellytyksin nautaeläinten suojarokotus. Se on suu- ja sorkkataudin torjumista ja hävittämistä täydentävä toimenpide, joka liittyy muihin taudille alttiisiin lajeihin kuuluvien eläinten ennalta ehkäisevään lopettamiseen tietyillä suuren eläintiheyden alueilla. (2) Komissio teki päätöksen 2001/257/EY(4) direktiivin 85/511/ETY 13 artiklan mukaisista suu- ja sorkkataudin torjunta- ja hävittämisedellytyksistä Yhdistyneessä kuningaskunnassa. (3) On tarpeen mukauttaa rokotusvyöhykettä nykyisen epidemiologisen tilanteen mukaisesti muuttamalla päätöksen 2001/257/EY liitettä II. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan komission päätöksen 2001/257/EY liitteessä II ilmaisu "Isossa-Britanniassa sijaitseviin Cumbrian ja Devonin kreivikuntiin kuuluvat hallintoalueet" ilmaisulla "Isossa-Britanniassa sijaitseviin Cumbrian, Devonin, Cornwallin, Somersetin ja Dorsetin kreivikuntiin kuuluvat hallintoalueet". 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä huhtikuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 315, 26.11.1985, s. 11. (4) EYVL L 91, 31.3.2001, s. 98.
2001/391/EY: Neuvoston päätös, tehty 14 päivänä toukokuuta 2001, alueiden komitean belgialaisen varsinaisen jäsenen nimeämisestä



Virallinen lehti nro L 138 , 22/05/2001 s. 0021 - 0021



Neuvoston päätös, tehty 14 päivänä toukokuuta 2001, alueiden komitean belgialaisen varsinaisen jäsenen nimeämisestä (2001/391/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka Joseph MARAITEn erottua, mikä on annettu neuvostolle tiedoksi 30 päivänä tammikuuta 2001, ja ottaa huomioon Belgian hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Karl-Heinz LAMBERTZ alueiden komitean varsinaiseksi jäseneksi Joseph MARAITEn tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 14 päivänä toukokuuta 2001. Neuvoston puolesta Puheenjohtaja A. Lindh (1) EYVL L 28, 4.2.1998, s. 19.
2001/387/EY: Komission päätös, tehty 15 päivänä toukokuuta 2001, kahden vuoden siirtymäajan myöntämisestä Espanjalle sen tilinpitojärjestelmien mukauttamiseksi Euroopan parlamentin ja neuvoston asetukseen (EY) N:o 2516/2000 (tiedoksiannettu numerolla K(2001) 1415)



Virallinen lehti nro L 137 , 19/05/2001 s. 0032 - 0032



Komission päätös, tehty 15 päivänä toukokuuta 2001, kahden vuoden siirtymäajan myöntämisestä Espanjalle sen tilinpitojärjestelmien mukauttamiseksi Euroopan parlamentin ja neuvoston asetukseen (EY) N:o 2516/2000 (tiedoksiannettu numerolla K(2001) 1415) (Ainoastaan espanjankielinen teksti on todistusvoimainen) (2001/387/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan kansantalouden tilinpito- ja aluetilinpitojärjestelmästä yhteisössä (EKT 95) annetun neuvoston asetuksen (EY) N:o 2223/96(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2516/2000(2), sekä katsoo seuraavaa: (1) EKT 95:stä annettu asetus (EY) N:o 2223/96 käsittää yhteisten standardien määritelmien, luokittelujen ja tilinpitosääntöjen muodostaman viitekehyksen jäsenvaltioiden tilien laatimiseksi yhteisön tilastointitarpeisiin ja vertailukelpoisten tulosten saamiseksi jäsenvaltioiden kesken. (2) Asetuksella (EY) N:o 2516/2000 taataan, että verot ja sosiaaliturvamaksut kirjataan EKT 95:een liiallisia alijäämiä koskevaa menettelyä varten siten, että vertailukelpoisuus ja avoimuus jäsenvaltioiden välillä paranee. Julkisyhteisöjen nettoluotonannossa/nettoluotonotossa ei oteta lukuun verojen ja sosiaaliturvamaksujen määriä, joiden periminen on epätodennäköistä. (3) Asetuksen (EY) N:o 2516/2000 7 artiklassa säädetään, että jäsenvaltiot voivat pyytää komissiolta enintään kahden vuoden siirtymäaikaa tilinpitojärjestelmiensä mukauttamiseksi asetukseen (EY) N:o 2516/2000. (4) Espanjan viranomaiset ovat 10 päivänä tammikuuta 2001 päivätyllä kirjeellä pyytäneet kahden vuoden siirtymäaikaa mukauttaakseen tilinpitojärjestelmänsä asetukseen (EY) N:o 2516/2000. (5) Espanja on kirjannut monen vuoden ajan verot ja sosiaaliturvamaksut tileille todennetun verotuksen ja ilmoitusten perusteella. Se on toimittanut komissiolle riittävästi puolueetonta todistusaineistoa tarpeesta parantaa saatuja maksuja koskevaa tietoa mukauttaakseen tilinpitojärjestelmänsä asetukseen (EY) N:o 2516/2000. (6) Espanja on esittänyt komissiolle työohjelman, joka koskee kaikkia asianomaisia kansallisia julkishallinnon viranomaisia, ON TEHNYT TÄMÄN PÄÄTÖKSEN: 1 artikla Asetuksen (EY) N:o 2516/2000 7 artiklan nojalla komissio myöntää Espanjalle 7 päivänä marraskuuta 2002 päättyvän kahden vuoden siirtymäajan tilinpitojärjestelmien mukauttamiseksi tässä artiklassa mainittuun asetukseen. 2 artikla Tämä päätös on osoitettu Espanjan kuningaskunnalle. Tehty Brysselissä 15 päivänä toukokuuta 2001. Komission puolesta Pedro Solbes Mira Komission jäsen (1) EYVL L 310, 30.11.1996, s. 1. (2) EYVL L 290, 17.11.2000, s. 1.